Настаўнік… Якое прыгожае слова і як шмат азначае для кожнага з нас! Як і без бацькоў, без настаўнікаў мы ніхто. Менавіта настаўнік адкрывае перад дзецьмі краіну ведаў і дапамагае вызначыцца з далейшым шляхам у жыцці. Праца настаўніка вельмі адказная, бо да кожнага шкаляра патрэбна знайсці свой ключык, убачыць таленты і дапамагчы ім раскрыцца. Настаўнікі нашай гімназіі — вельмі апантаныя і творчыя людзі. Яны ўкладаюць у кожнага вучня сваю душу, свае веды. Напярэдадні свята хочацца ад усёй душы павіншаваць настаўнікаў і пажадаць ім здароўя, шчасця, дабрабыту, поспехаў і натхнення!